JohanHeinsen/ENO huggingface dataset:
Viborger Samler, 1829-07-28
Den 8de Juli har Hr. de la Bretonniere indskibet sig i Toulon paa Linieskibet Provence, og Bombeskibene vare færdige til den 9de at afgaae med ham til Algier. - Krigsministeren har nu udnævnt en Commission til at undersøge Oberst Lorrieres Klage; Commissionen bestaaer af Marschal Molitor, General Sebastiani, General A. de laBourdonnaie, de Deputerede Hr. Pas de Beaulien og Statsraad Allent og General Dode de la Brunerie. - J Anledning af Gallottis Udleverelse efter den Paastand af den kongelige ficilianske Gesandt, Fyrsten af Castelcicala, at han var en almindelig borgerlig Forbryder (Medlem af en Røverbande) forlangte Hr. Constant nylig i de Deputeredes Kammer, at Regjeringen skulde anmode Kongen af Neapel om, at tilbagekalde denne Gesandt; ved denne Leilighed paaberaabte Hr. de Martiignac sig med en glodende Vrede Fyrstens politiske Characteers Immunitet. General laFayette spurgte nu, om denne Fyrste ikke var det samme Jndividium, der havde hørt til Giunten af 17992 og nu kunde man ikke nægte, at af de to skrækkelige Domstole, som efter den daværende Contrarevolution, i Ministeren Altons Tid, dømte saamange ædle Neapolitanere til Døden, den ene at af disse Blodretter blev som bekiendt, holdt ombord paa Nelsons Admiralskib) Fyrsten af Casteleicala havde været Medlem af den ene og Præsidenten for den anden. Kort derefter forlod han sit Fædreland, som han siden ikke har gjenseet, ligesom han siden 1820 ikke har forladt Paris. (Denne Anfør sels Rigtighed benægtes imidlertid af Gaaette de France.)
Viborger Samler, 1829-07-28
Forleden opkom der i Dower (i Hampshire) en formelig Revolution i et Bomuldspinderie. Samtlige Arbeidere, 780 i Tallet, alle Piger fra 13 til 20 Aar, forlode Fabriken, og droge med Trommer, Piber og Faner gjennem Byen. Først da Fabrik herren havde gjentaldt det Forbud, som havde bevirket Revolutionen, nemlig, at det ikke maatte være tilladt at fladdre sammen under Arbeidet, vendte de tilbage igjen.
Viborger Samler, 1829-07-28
Paa Theatret i London gives nu et Spectakelstykke som hedder: "Slaget ved Waterloo." Forleden Aften blev denne Forestilling bivaanet af Wellington selv. Publikum modtog ham med stor Enthusiasme, som endmere forøgedes da Hertugen lydeligt yttrede, sin Glæde over den Skuespiller, der saa fortreffeligt forestillede ham selv, og ligeledes da Wellington var saa ædelmodig at klappe ret dygtig for Napoleon.
Viborger Samler, 1829-07-28
Jndenlandske Tidender. Kjøbenhavns Børs-Cours den 24de Juli. Hamborg 2 M. - 6 sta 205. Species 207. - Specier solgtes til 12 Mk. 6 1/2 s. Obligationer (uden Renter, Ol a 91. Nationalbank=Obligationer (af Laanet den 4de Febr. 1820.) 102 1/2 Rbdlr. rede Sølv eller 100 1/2 Rbd. Sedler pr. 100 Rbdlr. rede Sølv. Disconto 4 pdent.
Viborger Samler, 1829-07-28
Kjøbenhavn, den 24de Juli. Deres Majestæters Udreise til Sommer=Residentsen Frederiksberg Slot, som i nogle Dage har været opsat, er bestemt til Onsdagen den 29de Juli.
Viborger Samler, 1829-07-28
(Af Kjøbenhavnsposten.) Hs. Kgl. Høihed Prinds Frederik Carl Christian er nu fuldkommen restitueret, og var i Formiddags ude for første Gang, efter sin Sygdom.
Viborger Samler, 1829-07-28
En stor Deel af Studenterne i Kiel har den 18de f. M. feiret Waterlooslagets Aarsdag. Denne Fest beskrives i vore Provincialblade paa følgende Maade: Efterat de Studerende om Morgenen Kl. 4, under Jubel og Sang, fra den nærliggende Skov havde hentet og prydet sig med Egeløb, forsamledes de om Eftermiddagen Kl. 2 i Academiebygningen, hvorfra de med Musik, i høitideligt Optog, begave sig til Torvet, hvor der af hele Forsamlingen blev afsjunget en til Festen forfattet Sang, hvorpaa der istemtes en Hurraraab for Friheden, det tydske Fædreland, og Begges Venner. Derfra gik Toget til Havnen, hvor det blev hilset med Kanonskud og indskibede sig til Dusternbrock, hvor der paa en rummelig Høi var antændt et stort Blus, om hvilket det sluttede Kreds for at høre en Tale, som dennegang holdtes af Student Jversen fra Plden, og synge en høitidelig Sang. Festen endtes med et Bal i Værtshuset i Dusternbrock, i hvilket de fleste Professorer og mange Honoratiores deeltage.
Viborger Samler, 1829-07-28
Med Bestyrelsen af det Kongelige Theater er, ifølge Kongelig Resolution, nu den Forandring skeet, at Hr. Etatsraad og Finantsdeputeret Collin, Rd. at Db. og D. M. efter Ansøgning er udtraadt af Theaterdirectionen; hvorimod Hr. Conferentsraad Manthey, Rd. af Db. og D. M. indtræder som Orconomie=Directeur, og tillige i afdøde Etatsraad Olsens Sted, som Theatercenfor.
Viborger Samler, 1829-07-28
Den 20de Julii om Eftermiddagen ankom hertil atter en Vestfarer ført af Capt. Hjort, og tilhørende Hr. Etatsraad Hvidt.
Viborger Samler, 1829-07-28
Jfølge en hertil fra Rusland hidkommen Skibs førers Beretning skal den til Middelhavet bestemte russiske Flaade allerede for over 14 Dage siden være udløben fra Cronstadt. Den skal bestaae af 4 Linieskibe og 5 Fregatter, foruden mindre Krigskibe.
Viborger Samler, 1829-07-28
Det danske Skuespillerselskab i Christiania gav den 13de dennes Ochlenschlagers Axel og Valborg, for saa fuldt Huus og med saa stort bifald, at det, ifølge Opfordring af flere tilreiste Fremmede, saae sig istand til at gjentage samme Forestilling den 15de dennes.
Viborger Samler, 1829-07-28
Jmorges (23de Juli) Kl. 6 afseilede herfra Rheden de tvende russiske Krigskibe, Orlogsfregatten og Corvetten, og gik sydefter. Jgaar Eftermiddags ankom hertil Vestfareren Europa, ført af Capt. Juul, tilhørende Dhrr. Grosserer Mac-Caul og Kjær Opgaven, som det kgl. Academie for de skjønne Kunster har fastsat, er for Malere og Billedhuggere, det Sted af Jesu Gierninger, hvor den Guddommelige helbreder de Blinde og Værkbrudne, og for Architekterne et Tøihuus, (beregnet til 30,000 Mand.)
Viborger Samler, 1829-07-28
Dampskibet "Dania ankom endelig til Aarhuus Fredag Morgen Kl. 9. Aarsagen til dets lange Ophold omtales ikke. Jhvorvel der ikkun gjøres lidet i Kornhandelen, synes det vedvarende urolige Veir at foraarsage at Enkeltes Opmærksomhed kaster sig paa denne Artikel. J Kjøbenhavn er solgt til Udførsel forste Sort Hvede til Bcomk. 12. 12 s., tørret Rug 6. 8 s., utorret dito 6 a 6. 4 s. og toradet Byg 4. 8 a 10 s. J ringere Varer er aldeles ingen Omsætning.
Viborger Samler, 1829-07-28
J Randers Avis fortsættes nu Striden om Skov Anlægget paa Alheden imellem Dhrr. Præster St.St. Blicher og H. Bjerregaard i Hjermind.
Viborger Samler, 1829-07-28
Medens den Første forsikkrer, at Plantagerne paa Alheden ere i skjøn Væxt, og at der i Stendalgaardsplantagen findes Graner henved 40 Aar gamle, fra 25 til 30 Alen høie og saa tykke, at de kunne tjene til Bjelker, siger den Sidste at der i de enkelte bedste fremgroede 40 Aar gamle Graner endnu neppe findes en taalelig Sparre (Spændtræe) til et godt Bondehuus. Til Slutning har Pastor Blicher opfordret Anlæggets Bestyrer Hr. Skovrider Bang, til at dømme dem imellem, saavel med Hensyn til Plantagens Jordbund og Situation, som om Træernes nuværende Tilstand og Størrelse efter deres Alder, om Ahlen skulde være eneste Aarsag til Fyrrernes Mislykkelse eller om ikke anden Jordbund, Clima og skadelige Jnsecter (Phalæner) hertil kunne have bidraget, samt hvad der endelig er at vente for Fremtiden.
Viborger Samler, 1829-07-28
Weile 17de Juli. Natten imellem den 15de og 16de Dennes slog Lynilden ned i Landsbyen Kolle morten i Krostedet, hvor Stuehuset afbrændte. Efter Forlydende skal Bygningen være forsikkret i Brandkassen.
Viborger Samler, 1829-07-28
Ledige Embeder. Herredsfoged-Embedet i Slads Herred i Ribe Amt. -
Viborger Samler, 1829-07-28
Deiberg og Hanning Sognekald i Ribe Stift, 150 Rbd.
Viborger Samler, 1829-07-28
Befordringer og Afgang. Under det danske Cancellie: Den 14de Juni er constitueret Birkedommer ved Valløe Stift, Birkedommer ved Grevskabet Bregentveds Birk samt Skov- og Bygningskasserer N. P. Nyhr, beskikket til virkelig Birkedommer ved bemeldte Stift: constitueret Birkeskriver, ved Valløe Stift, Stiftsskriver og Slotsforvalter G. J.R. Rode, til virkelig Birkeskriver ved samme Stift. Den 17de, Sognepræst for Kornerup og Svogerslev Menigheder i Sjælland, M. B. Marcher entlediget i Naade og med Pension; Sognepræst for Delberg og Hanning Menigheder i Ribe Stift, P. B. Petersen beskikket til Sognepræst paa Romøe under bemeldte Stift; ordinere, Catechet ved Garnisonskirken i Kjøbenhavn, J. Brorson, til residerende Capellan for Besser og Onsberg Menigheder paa Samsøe; Cand. theol. H. Bøllemose til residerende Capellan i Nykjøbing og for de dertil annecterede Lodderup og Elsøe Menigheder i Aalborg Stift.
Viborger Samler, 1829-07-28
Bekjendtgjørelser. Classe=Lotteriesedlerne til 4de Classe bedes fornyede i min Collection inden den paa forrige Træknings Lodsedler bestemte Tid. Nye Lodsedler d 17 Rbd. kan og faaes. Skive den 2de Juli 1829. I. C. Holm.
Viborger Samler, 1829-07-28
Classe=Lotteriesedlernes Fornyelse til 4de Classe, a 5 Rbd. Stykket, har taget sin Begyndelse og vedvarer indtil den paa Sedlerne bestemte Tid.
Viborger Samler, 1829-07-28
Nye Sedler a 1 Rbd. faaes hos Roedsted." Viborg den 21de Julii 1829. Rød= og hvid Portviin, Madera Muslatviin, HautBrion, Tavel Medoe og gammel Viin, samt Cogna- og gammel Rom faaes til de allerbilligste Priser hos A. B. Friis.
Viborger Samler, 1829-07-28
Meget lys St. Croix Puddersukker faaes mod contant Betaling for 20 s. Pundet hos A. B. Friis.
Viborger Samler, 1829-07-28
Placat. Mandagen den førstkommende 10de August om Formiddagen Kl. 10, bliver, efter Begjering af Forvalter Bloch, foretaget Auction paa Fusingø over det Dødsboet efter Geheimeconferentsraad inde Scheel Plessen tilhørende Løsøre, bestaaende af Kakkelovne, et Hjørneskab, nogle Sengeklæder Lagner, en Rulle, noget Kjøkkentøj, Heste, Køer, Vogne, Plove, Harver og andet Avlsredskab, endeel Tømmer, Bly og Kalk, c. 28 Tønder Rug, 400 Tdr. Byg og 30 Tdr. Havre m. m. M. Vederhæftige Kjøbere blive tilstaaede Credit til Mortensdag d. A. Middelsom og Sønderlyng Herredsfogderie. Viborg, den 20de Juli 1829. Rod.
Viborger Samler, 1829-07-28
Auction. Efter Vedkommendes Begiæring bliver følgende afdøde Agent og Tobaksfabriqueur Lauritz Bucks Boe heri Byen tilhørende faste Eiendomme nemlig: 1) Stervboegaarden No. 52 paa Holstebroe Byes Østergade, hvis Bygninger bestaae af et Forhuus til Gaden paa 38 Fag, 2 Sidelængder hver paa 19 Fag og en Tverbygning paa 26 Fag med tilliggende Gaards og Haugeplads. og 2) Et Stykke Markjord paa Holstebroe Byes østre Mark i Gammeltoft og Larkier af Hartkorn frie Kjøbstædjord 4 Skpr. 23 3/5 Alb. stillet til en 4de offentlig Auction som afholdes i Stervboegaarden, Torsdagen den 13de August næst Eftermiddag Kl. 3. Ligesom Gaardens Bygninger i det hele ere opførte af Grundmuur og teglhængte, saaledes ere de ogsaa særdeles vel skikkede til Handel Brænderie eller anden betydelig Næringsdrift hvilket saavelsom at Avlen ogsaa særskildt vil blive forsøgt bortsolgt herved bekjendtgjøres. Lysthavende indbydes. Holstebroe den 23de Juli 1829. Fugl.
Viborger Samler, 1829-07-28
Onsdagen den 12te August førstkommende om Formiddagen Kl. 10 præcise, bliver paa Hovedgaarden, Nandrup her paa Morsøe under Thisted Amt ved offentlig Auction bortsolgt: 12 særdeles smukke Heste fra 3 til 5 Aar, 3 Stkr. fede Køer og 7 Stkr. Sviin og Grise, samt endvidere nogle pommerske Bielter, circa 50 Læs Tag, nogle brugte Muur- og Tagsteen, samt noget uld alt tilhørende Stervboet efter afgl. Proprietair J. K. Steenstrup. Conditionerne blive paa Auctionsstedet bekjendtgjorte. Nyekjøbing paa Morsøe den 14de Juli 1829. Rummelhoff.
Viborger Samler, 1829-07-30
Adskilligt. I Paris er den 14de Juli, som den Dag, paa hvilken Bastillen blev stormet bleven høitideligholdt ved en Fest, hvorved flere liberale Deputerede vare tilstede. Gaxette de France, som er høist opbragt herover, vil gjerne denoncere denne Forsamling som revolutionair, og fortæller at et stort festligt Maaltid paa denne Dag har fundet Sted under Forsæde af "Revolutionens Patriarch" (Lafayette?), hvorved Gjæsterne have baaret trefarvede Cocarder paa den indre Side af Hattene. Derimod siger la France nonvelle: "Idag er Aarsfesten af vor politiske Gjenfødelses første og skjønneste Dag. Idag er det 40 Aar siden, at det gamle Regime styrtedes og gjorde Plads for en nye Æra. Om en Aar ville Revolutionens Børn begynde at rykke indi de Valgberettigedes Lister. Har Ministeriet betænkt General Lafayette lader sine af Congressen skjænkede Eiendomme i de forenede nordamericanske Stater bortsælge, hvortil Journal du Commerce angiver som Grund at han dermed vil betale den forhenværende Præsidents, Hr. Monroes, Gjæld. Jmidlertid har denne vægret sig ved at modtage Generalens ædelmodige Tilbud. Efterretninger fra Provence Languedoe og Ven dre forsikkre, at Høsten der vil blive slet.
Viborger Samler, 1829-07-30
Jfølge Beretninger fra Rom er Cardinal Giustinian i bleven Biskop i Jmola, hvor han udmærter sig ved en fanatisk Strænghed. Det første, han foretog sig ved sin Tiltrædelse, var at fornye de Reglementer fra den hellige Ludvigs Tider som byde at gjennembore Tungen paa Gudsbespottere og paa Torvedagene at fore mistænkelige Qvinder paa Æsler gjennem Gaderne. Denne Cardinal vilde Congreganisterne have bragt paa den pavelige Stol, hvilket Hr. de Chateaubriand med Møie forhindrede. Hans Fremgangsmaade har forledet Jndvaanerne i Jmola til en Opstand, ifølge hvilken der er taget strænge Forholdsregler imod Staden.
Viborger Samler, 1829-07-30
I St. Petersburg er i det russiske Sprog udkommet et Værk: "Det reddede Grækenland." Den første Deel indeholder Efterretninger om Slaget ved Navarin, de derom med Tyrkerne førte Underhandlinger, den bekjendte Tractat af 6te Juli og flere fra den russiske Flaade emanerede Privatberetninger. Den anden Deel beskriver med stor Omstændelighed Russernes Feldttog mod Tyrkerne ifjor med tilføiede officielle Documenter, Privatefterretninger, Anecdoter o. s. v. Værket er prydet med 4 Kobberplader, nemlig Greverne Wittgensteins og Paskewitsches Portraits Keiserens Overgang over Donau og den russiske Leir ved Schumla.
Viborger Samler, 1829-07-30
Fra England klages stærkt over det vedholdende Regnveir, der giver Udsigt til en maadelig Høst.
Viborger Samler, 1829-07-30
Som en Følge heraf er der i senere Tid indført et uhyre Qvantum Korn, paa een eneste Dag (den 15de Juli) 140,000 Qvarter Hvede. Jndførselstolden af sidstnævnte Kornart har fra den 8de til den 14de alene beløbet sig til 100,000 9.
Viborger Samler, 1829-07-30
J London havde man faaet Efterretning om et stort Slag, der skal være forefaldet mellem Peruvianerne og Columbierne, og hvori de Sidste skulle have lidt et fuldstændigt Nederlag. Peruvianerne ere nu i Besiddelse af Guayaquil, og den derværende Havn er aabnet. Man troer, at dette Slag, i hvilket den paa begge Sider skal være faldet omtrent 4000 Mand, vil gjøre Ende paa Krigen.
Viborger Samler, 1829-07-30
Paa Cuda vedbliver man at forberede sig til et Tog mod Mexico. - J en Skrivelse fra Veracruz af 5te Juni hedder det, at saasnart man i Mexico fik Kundskab om, at den spanske General Barradas havde i Sinde at gjøre Landgang ved Campeche med 5000 Mand, saa beordrede Republiken strax et dobbelt saa stærkt Corps under Anførsel af General Vittoria til den truede Kyst.
Viborger Samler, 1829-07-30
En vis Richebraque i Paris, Chef for et Handelshuus og Fader til 5 Børn, har midt paa Børsen skudt sig en Kugle gjennem Hovedet.
Viborger Samler, 1829-07-30
I Kjøbenhavnsposten No. 117 læses følgende Udtog af Allgemeine Kirchen Zeitung, som vi troe at burde levere vore Læsere uforkortet: Superintendent Rudelbach i Sachsen.
Viborger Samler, 1829-07-30
I et af de ved Elben liggende Steenbrud ikke langt fra Wehlen i det sachsiske Schweitz, havde fjorten Steenbrydere saaledes undergravet og afsondret en stor Klippemasse, at de haabede, den, efter Tilendebringelsen af endnu nogle Arbeider og trufne Forsigtighedsregler, vilde styrte ned, for da at kunne bearbeides af dem i det Enkelte. Men den 11te Mai, om Eftermiddagen Kl. 3, da de netop for iforveien havde nydt deres Middagsmaaltid ved Randen af Klippevæggen, og igjen begyndte paa deres Dagværk, løftede paa eengang og aldeles uventet den uhyre Masse sig udaf sine Fuger, styrtede sammen over Arbeiderne, og begravede dem under Steen og Ruineer. Kun en af hine Mænd havde tilfældigviis været noget bortfjernet fra Rædselstedet, men tretten forsvandt under Klippen. Man ilede strax, saavidt det med indskrænkede Kræfter var muligt, med at bortrydde Masserne, for efterhaanden i det mindste at finde de Forulykkedes Liig. En heel Uge bestræbte man sig forgiæves for at naae dette sørgelige Resultat, da pludselig Søndag Eftermiddag den 17de Mai, fem af disse Ulykkelige bleve fundne endnu levende, i en snever Kloft, som de over dem sammenstyrtede Klippestykker havde dannet. Et lidet Forraad af Brød og Tobak, saavelsom Nydelsen af andre i Nøden grebne Næringsmidler. - blandt hvilke man med Rædsel nævner det raa Kjød af en ved Siden af dem knust Kammerats Been. - havde frelst dem fra Hungersdøden; en Ulykkeskammerats Uhr havde ved det matte Skin af tændt Tønder viist dem Timernes og Dagenes Løb under deres Jndespærrelse, og de med Bortryddrisen beskjæftigede Arbeideres bestandig nærmere trængende Larm, som de fra den anden Dag af tydeligt kunde høre, medens deres Raab om Hjelp uhørt tabte sig imellem Klippemasserne, opretholdt deres Haab indtil Frelsens Øieblik. To af de Frelste fandt man i en meget betænkelig, omendskjøndt ikke redningsløs Tilstand; de andre tre befandt sig derimod temmelig vel. At de imidlertid alle vare meget udmattede, kan man let tænke sig. Jsærdeleshed skal om Løverdag Aften, da de allerede hørte Arbeidernes Stemmer temmelig nærved sig, den Tanke have været dem skrækkelig, at disse ved Nattens Jndbrud vilde gaae hjem, for at holde Rast Søndagen over, og først vende tilbage om Mandagen, til hvilken Tid deres endnu kun svage Livskraft sikkert aldeles vilde have været udslukket. Men Menneskefrelse var jo den bedste Gudstjeneste; de kom igjen tidlig Søndag Morgen, fremmede Arbeidet, og fem Menneskers Liv var deres Gevinst. Af de øvrige otte Personer, ere kun de tre fundne, men fuldkomment sønderknuste. (Kbhv.)
Viborger Samler, 1829-07-30
Jndenlandske Tidender. Vor Landsmand, Hr. Generalmajor v. Sundt, var, paa sin Fodreise til Spanien, i Begyndelsen af denne Maaned ankommen til Lyon, hvorfra han agtede at fortsætte Reisen til Madrid, hvor hans Søn, Hr. Kammerjunker v. Sundt, opholder sig, som kgl. dansk Chargs d'Affaires ved det kongl. spanske Hof.
Viborger Samler, 1829-07-30
Dersom en af Dhrr. Postmestere i Sielland, eller Jylland vil - mod forventende Kongl. Tilladelse - afstaae deres Embede mod adskillige Tusinde Rigsbankdalers contant Udbetaling, bedes billetter desangaaende aflagte paa Statstidendens Contoir, mærket Afstaaelse No. 8.
Viborger Samler, 1829-07-30
Classe=Lotterie=Collecteurerne Borch og Müller i Kjøbenhavn have begge ophørt at colligere for Lotteriet.
Viborger Samler, 1829-07-30
Skagen har atter været hjemsøgt af Jldebrand.
Viborger Samler, 1829-07-30
Den 18de Juli afbrændte Tømmermand Christen Larsens Huus i Vesterbye. Af Ud- og Jndboe blev en Deel reddet. Stedet var for kort siden assureret for 950 Rbd.
Viborger Samler, 1829-07-30
(Jndsendt.) Om Daaben. Ved Forordningen af 30te Mai 1828 er Kirke daaben paa ny bleven indskærpet og Hjemmedaabentildeels indskrænket, eftersom Forordn. af 27de Juli 1771, hvilken, som flere Anordninger fra det Struensøiske Ministerium, tog Hensyn til det Lægevidenskabelige, tildeels overlod det til Forældtene selv at lade deres Børn hjemmedøbe, eller døbe i Kirken. Men, da denne sidste Anordning især i de nyere Tider er bleven misbrugt, hvor ikke Opmærksomheden fra Geistlighedens Side har været de sio strængere, saa kom vistnok den nuværende Forordning i en passende Tid for, som Præmisserne lyde at erindre Forældre om den Pligt, som baade efter Religionens og Statens Love paaligger dem." - Jmidlertid kunde der ogsaa siges noget til Forsvar for Hjemmedaaben i Almindelighed, uden at Anmelderen derfor nægter, at Anordningens Bydende jo er hensigtsmæssigt. 1) Vel kan det ansees for at være mere højtideligt, at Daaben forrettes i Kirken, hvilket oprindelig viis og har været bestemt; men derfra have Vedkommende vistnok meget tidlig givet Dispensationer, som de gamle Kirkebøger udvise, og naar Hjemmedaaven forrettes med samme Orden og Anstændighed, som Daaben i Kirken, hvilket jo kan og bør skee, vil den vistnok vinde i Anseelse ligesaa meget som Kirkedaaben. 2) Ved Daaben indtræffer undertiden, at Barnets Navn ikke rigtig bliver angivet; dette vil altsaa kunne rettes ved dens Publication i Kirken. 3) Da der til Kirkedaaben udfordres et vist Antal Faddere, og disses Hjemkomst og Ophold i Huset maa foraarsage nogen Ubeqvemhed og Uro for Moderen, især hos Bønder og andre fattige Folk, som ikkun have, et Værelse, saa synes Hjemmedaaben at kunne anbefales. Vel sandt, at efter Forordn. behøver man ikke strax at bringe Barnet i Kirke; men det kan dog ikke være upassende, at Forældre ønske saasnart som muligt at faae deres Barn ved Daaben indlemmet i det Kristelige Samfund, naar kun ikke overtroiske Forestillinger ere forbundne dermed. 4) Ved Hjemmedaab har Landsbypræsten Leilighed til at besøge sine Sognebeboere og ved samme Lejlighed tillige at kunne meddele dem gode Raad og nyttige Formaninger, som virke mere end kunstig udarbeidede Taler, og til at besøge Menigheden finder Landsbypræsten ikke saa ofte Lejlighed, da tilforn den Uskik herskede hos Bønderne at bringe deres nyfødte Born ofte flere Mile til denne eller hiin Præst, som undertiden, ikke kunde være hjemme. 5) Ved i Kirken at forrette Alterens Sacramente før Daabens synes Communicanternes Andag at kunne forstyrres ved Barnets Urolighed, hvilket kan undgaaes, naar disse Handlinger foretages omvendt, eller og Barnet udebliver til den for det bestemte Tid.
Viborger Samler, 1829-07-30
Bekjendtgjørelser. J Anledning af Folkefesten den 1ste August d. A. bliver samme Dags Formiddag Kl. 12 Høitidelighed i Borgerskolen. Skole-Commissionen.
Viborger Samler, 1829-07-30
Mandagen den 10de August, agter jeg at begynde mine Dandse-Øvelser. Hvo som ønsker at deeltage i Underviisningen, vil behageligen derom forinden underrette mig. ærbødigst. S. Baan, Dandselærer.
Viborger Samler, 1829-07-30
De almindeligste Skoleboger, saasom: Lærebøger, bibelske Historier, Katekismer, Psalmebøger samt Skrivpapirer m. m. faaes hos Roedsted, boende hos Hr. Kjøbmand C. Friis. paa det store Torv.
Viborger Samler, 1829-07-30
En skikkelig Dreng kan blive antaget i Hjulmands Lære hos Joha Løgstrup, boende i Mathisgade i Viborg.
Viborger Samler, 1829-07-30
Auction. Over Viborg Veirmølle, som fortiden er afbrændt og Brandskaden ansat til circa 11,200 Rbd. Sølv, der afBrandforsikringen udredes til Opførselsen af en nye Mølle, samt de Bygninger, som have henhørt til Møllen, med tilliggende Hauge og Toft, foretages en 4de Auction, som afholdes paa Viborg Raadhuus Fredagen den 28de August førstkommende, Formiddag Kl. 10, hvortil Lysthavende indbydes. Conditionerne bekjendtgjøres ved Auctionen og kunne forinden erfares hos Lands=Overrets=Prokurator Otterstrøm i Viborg. Auctions-Contoiret i Viborg, den 22de Juli 1829. Gundelach.
Viborger Samler, 1829-07-30
Placat. Den til den 10de August d. A. beramte Auction over det Dødsboet efter Geheimeconferentsraadinde Scheel Plessen tilhørende Løsøre er, efter Reqvirentens Begjering, udsat indtil Videre. Middelsom og Sønderlyng Herredsfogder. Viborg, den 29de Juli 1829. Rod.
Viborger Samler, 1829-07-30
Jfølge Amtets Ordre, af 14de dennes, bliver Tirsdagen den 11te August førstkommende Kl. 10 Formiddag, foretaget Licitation paa Viborg Raadhuus over Reparationen af Staaholm Bro i Feldingberg Sogn. Overslag og Conditioner ere forinden til Eftersyn herpaa Contoiret. Fjends-Norlyng Herredscontoir i Viborg d. 25de Juli. F. v. Bülow.
Viborger Samler, 1829-07-30
Ifølge Amtets Ordre, af 14de dennes, bliver over Opførselsen af en Steenkiste, paa Vasen mellem Dommerbye og Slive, afholdt Licitation paa Viborg Raadhuus Tirsdagen den 11te August førstkommende Kl. 10 Formiddag. Overslag og Conditioner ere til Eftersyn herpaa Contoiret. Fjends-Norlyng Herredscontoir i Viborg den 25de Juli 1829. F. v. Bülow.